Afgørelse truffet af Det Blandede EØS-udvalg

nr. 83/2003

af 20. juni 2003

om ændring af bilag XV (statsstøtte) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XV til aftalen blev ændret ved afgørelse nr. 170/2002 truffet af Det Blandede EØS-udvalg den 6. december 2002(1).

(2) Kommissionens forordning (EF) nr. 2204/2002 af 12. december 2002 om anvendelse af EF-traktatens artikel 87 og 88 på statsstøtte til beskæftigelse(2), ændret ved EFT L 349 af 24.12.2002, s. 126, skal indarbejdes i aftalen -

TRUFFET FØLGENDE AFGØRELSE:

Artikel 1

Følgende indsættes efter punkt 1f (Kommissionens forordning (EF) nr. 70/2001) i bilag XV til aftalen:

"Støtte til beskæftigelse

1g. 32002 R 2204: Kommissionens forordning (EF) nr. 2204/2002 af 12. december 2002 om anvendese af EF-traktatens artikel 87 og 88 på statsstøtte til beskæftigelse (EFT L 337 af 13.12.2002, s. 3, ændret ved EFT L 349 af 24.12.2002, s. 126).

Forordningens bestemmelser gælder i forbindelse med aftalen med følgende tilpasninger:

a) Udtrykket 'artikel 87 og 88 i EF-traktaten' erstattes med 'artikel 61 og 62 i EØS-aftalen'.

b) Udtrykket 'artikel 87, stk. 1, i EF-traktaten' erstattes med 'artikel 61, stk. 1, i EØS-aftalen'.

c) Udtrykket 'EF-traktatens artikel 87, stk. 2, litra b),' erstattes med 'artikel 61, stk. 2, litra b), i EØS-aftalen'.

d) Udtrykket 'artikel 87, stk. 3, i EF-traktaten' erstattes med 'artikel 61, stk. 3 i EØS-aftalen'.

e) Udtrykket 'artikel 88, stk. 3, )' erstattes med 'artikel 1, stk. 3, i protokol 3 til tilsyns- og domstolsaftalen'.

f) Udtrykket 'artikel 87, stk. 3, litra a), i EF-traktaten' erstattes med 'artikel 61, stk. 3, litra a), i EØS-aftalen'.

g) Udtrykket 'artikel 87, stk. 3, litra c), i EF-traktaten' erstattes med 'artikel 61, stk. 3, litra c), i EØS-aftalen'.

h) Udtrykket 'medlemsstat' erstattes med 'EF-medlemsstat eller EFTA-stat'. Udtrykket 'medlemsstater' erstattes med 'EF-medlemsstater eller EFTA-stater'.

i) Udtrykket 'Kommissionen' erstattes med 'den kompetente tilsynsmyndighed som defineret i artikel 62 i EØS-aftalen'.

j) Artikel 1, stk. 2, første punkt, erstattes med følgende: 'Denne forordning anvendes på støtte i alle sektorer omfattet af artikel 61 til 64 i EØS-aftalen, herunder aktiviteter vedrørende produktion, forarbejdning eller markedsføring af de produkter, der er anført i tillægget til dette bilag og henhører under aftalens anvendelsesområde'.

k) I artikel 3 og 11 erstattes udtrykket 'forenelig med fællesmarkedet' med 'forenelig med EØS-aftalen'.

l) I bilag I tilvejebringes oplysningen i elektronisk form til registry@eftasurv.int.

m) I bilag II forelægges rapporterne i elektronisk form til registry@eftasurv.int."

Artikel 2

Teksterne til forordning (EF) nr. 2204/2002 på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 21. juni 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 20. juni 2003.

På Det Blandede EØS-udvalgs vegne

P. Westerlund

Formand

(1) EUT L 38 af 13.2.2003, s. 34.

(2) EFT L 337 af 13.12.2002, s. 3.

(3) Ingen forfatningsmæssige krav angivet.